लखनऊ. चिनहट पुलिस ने सर्विलांस की मदद से एक ऐसे शातिर जालसाज को पकड़ा है, जो है तो विकलांग, लेकिन बड़े-बड़े अधिकारियों को चकमा दे देता था। खुद को सीएम का सचिव बताकर अब तक उसने दर्जनों बड़े-बड़े अधिकारिओं को अपने झांसे में लेकर लाखों रुपए की वसूली कर चुका है। हालांकि, उसका जुर्म ज्यादा दिन तक नहीं चल सका आौर सलाखों के पीछे पहुंच गया। पुलिस ने उसे उस समय पकड़ा जब एसपी लखीमपुर खीरी को अर्दब में लेने की कोशिश की।
इस प्रकार लेता था झांसे में
‘हेलो मैं मुख्यमंत्री का सचिव शम्भू यादव बोल रहा हूं। एसपी खीरी को फोन करके कहो, मुझसे तुरंत इसी नंबर पर बात करें।’ जैसे ही यह बात आईजी जकी अहमद के ऑफिस के पीएनटी फोन अटेंडेंट ने सुनी तो उसके होश उड़ गए। सामान्य मोबाइल नंबर लगने पर पुलिस अधिकारियों को शक हुआ तो एसएसपी लखनऊ राजेश पांडेय को इसकी जानकारी दी गई। उन्होंने मोबाइल नंबर को सर्विलांस पर लगवाया। इसके बाद आरोपी की लोकेशन चिनहट में मिलते ही चिनहट पुलिस ने उसे धर दबोचा।
लखीमपुर खीरी जिले का रहने वाला है आरोपी
एसएसपी राजेश पांडेय ने बताया कि सीएम अखिलेश यादव के सचिव शम्भू यादव के नाम पर जालसाजी करने वाले एक विकलांग जालसाज संतराम को राजधानी के चिनहट इलाके से पुलिस ने गिरफ्तार किया है। पूछताछ में आरोपी ने बताया वह मूलरूप से लखीमपुर खीरी जिले के धौरहरा क्षेत्र के मजरा नयागांव के गुलरी पुरवा का रहने वाला है। वर्तमान में वह गोमतीनगर के विकल्पखंड में रह रहा था। आरोपी से गहनता से पूछताछ करके जानकारी जुटाई जा रही है कि वह कितने लोगों और थानेदारों से जालसाजी कर चुका है।
ऐसे करता था जालसाजी, पुलिस देखते ही रह गई दंग
पकड़ा गया जालसाज अपने ममेरे भाई संदीप से कई थानेदारों को फोन करवाकर फर्जी मुकदमें लिखवाता था और पीड़ितों से उगाही करता था। पुलिस के मुताबिक, आरोपी फर्जी मुकदमा चिनहट और गोमतीनगर थाने में दर्ज करा चुका है। पुलिस आरोपी को देखकर दंग रह गई। एसएसआई चिनहट सतेंद्र कुमार रॉय ने बताया कि उसे देखते ही सभी आश्चर्य चकित थे कि ये तो वही आरोपी है जिसने पुलिसवालों को ही ठगा था। पुलिस पकड़े गए आरोपी से उसके गैंग के बारे में पूछतांछ कर रही है।
hin_Deva hin_Deva hin_Deva awa_Deva hin_Deva hin_Deva hin_Deva